MLDataScientist/Wikipedia-uzbek-2024-05-01 huggingface dataset:
Davron Toshev

Davron Toshev- Buxorolik miniatyurachi rassom. "Hunarmand" uyushmasi a'zosi    (2000),  "Markaziy Osiyo hunarmandlari" festivali qatnashchisi (2001-2003), "Shuhrat" medali sohibi (2005), O'zbekiston Badiiy ijodkorlar uyushmasi a'zosi         (2006).

Tarjimai holi 
1970-yil 5-yanvarda Boxoro viloyatida tug'ilgan. 5-hunar-texnika bilim yurtini tugatgan (1985-1989), Buxoro davlat universiteti badiiy grafika bo'limi (2004-2007) Toshkent shahridagi "Sanoi nafis" ijodiy guruhi ustalari shogirdi (1992-1994), Kogon shahridagi "Me'mor" kichik korxonasi bosh rassomi      (1994-1997), Buxoro shahar ixtisoslahtirilgan san'at maktabi o'qituvchisi (1997- 2010), "Hunarmand uyushmasi a'zosi (2000), "Markaziy Osiyo hunarmandlari" festivali qatnashchisi Qozog'ston  (2001-2003), "O'zbekiston miniatyurasi" ko'rgazmasi qatnashchisi Fransiya (2005), O'zbekiston Badiiy ijodkorlar uyushmasi a'zosi (2006), "Aquarelles" ko'rgazmasi qatnashchisi Fransiya (2011), "Usta davron" (BUXORO IPAK QOGOZ, ООО) miniatyura va tabiiy Buxoro qog'ozi ishlab chiqish maktabi asoschisi (2018).

Ijodi 
200 dan ortiq ijod namunalari mavjud. Buxoro miniatyura maktabi rivojiga alohida hissasini qo'shgan, nafaqat O'zbekiston, xorijda ham hamkasblari va miniatyura san'ati muxlislariga yaxshi tanish. Musavvir Sharq miniatyura san'atining ham badiiy, ham poetik usullarini mahorat bilan uyg'unlashtirgan.

"Marché d'Art de Noël" ko'rgazmasi qatnashchisi Fransiya (2006), shahsiy ko'rgazma, Bryussel shahri (Belgiya-2006), shahsiy ko'rgazma, Lion shahri (Fransiya-2007), shahsiy ko'rgazma, Grenoble shahri (Fransiya-2008), shahsiy ko'rgazma, (Fransiya-2009), shahsiy ko'rgazma, Kamoliddin Behzod nomidagi memorial-bog' muzeyi (Toshkent-2012). 

Rassom Buxoro miniatyura dunyosiga shu qadar chuqur kirib borganki, uning asarlari personajlar mukammalligi, chiziqlarning nozikligi bilan ajralib turadi. Davron Toshev zamonaviy o'zbek miniatyura san'atida birinchi yo'nalishga mansubdir.Hozirgi kunda rassomning 100 dan ziyod shogirtlari mavjud.

Mukofot va unvonlari 

 1997-yil   Buxoro davlat universiteti bakalavr bitiruvchisi

 2005-yil   "Shuhrat" medali sohibi

Suratlar mavzusi 

 "Bahrom qora qasrda" 

 "Sevishganlar bog'i"  

 "Oshiq musavvir"
 "Shohona ov"
 "Shoh va cho'pon"
 "Bog'da bazm"
 "Bazm"
 "Hamsa"
 "Shohnoma"
 "Darvesh"

 "Karvon"

Manbalar 

 ustadavron.uz  saytidan.
 https://madeinuzbekistan.ru/ saytidan

 Turkum: Buxoroda tug'ilgan| 1970- yil tug'ilgan| 5-yanvarda tug'ilgan| rassmom| miniatyurist
Usmon Qoʻchqor

Usmon Qoʻchqor(1953-yil 15-iyul — 21-sentyabr 2017-yil) — shoir va tarjimon. 1970—1975-yillarda Toshkent davlat universitetini oliy maʼlumotga ega boʻlgan holda tamomlagan.

Biografiyasi 
Usmon Qoʻchqor Buxoro viloyati Shofirkon tumanida tavallud topgan. Ilk faoliyatini 1975—1977- yillarda G‘afur G‘ulom nomidagi Adabiyot va san’at nashriyotida  boshlagan. 1977—1979-yillarda Buxoro viloyati Shofirkon tumanida ona tili va adabiyoti o‘qituvchisi boʻlgan. 1979—1986-yillarda «O‘zbekiston» nashriyotida muharrir boʻlib ishlagan.
Usmon Qoʻchqor «Chamangul» (1996-yil) nomli bolalar uchun yozilgan she’riy guldastasi Respublika Davlat matbuot qo‘mitasining mukofotiga sazovor bo‘lgan. Usmon Qoʻchqor „Shuhrat medali“  va „Oʻzbekistonda xizmat koʻrsatgan madaniyat xodimi“ unvoni bilan taqdirlangan.

Sheʼriy toʻplamlari 
„Ogʻif karvon“, „Uyqudagi minora“ va „Akssiz sadolar“.

Vafoti 
Usmon Qoʻchqor 2017-yil Toshkent shahrida vafot etgan.

Manbalar
Shuxov minorasi

Shuxov minorasi — Buxoroning markazidagi Registon shahar maydonida, Buxoro arki roʻparasida  qurilgan metall giperboloid konstruksiya. 1927—1929-yillarda sovet muhandisi, ixtirochisi va olimi Vladimir Shuxov loyihasi boʻyicha barpo etilgan. V.Shuxov loyihalari asosida elektr uzatish liniyalari, mayoqlar va boshqa shunga o‘xshash qurilishlarni o‘z ichiga olgan 200 yuzdan ortiq inshootlar qurilgan. Buxoroda metall minora qurish V.Shuxovning Oʻzbekistondagi mashhur loyihalaridan biridir.

Obyekt uzoq vaqt davomida Buxoroning suv taʼminoti minorasi sifatida xizmat qilgan. 1975-yilda shaharda yong‘in sodir bo‘lish oqibatida minoraning ustki qismining yogʻoch gʻilofi yonib, suv idishi shikastlangan, shundan soʻng minora oʻzining dastlabki funksiyasini yoʻqotgan, foydalanishni toʻxtatgan. 1990-yillarda mahalliy tadbirkor tomonidan minoraga lift qo‘shilgan va uning tepasi restoranga aylantirilgan, lift buzilib qolgandan keyin yopilgan. 2018-yilda fransuz sarmoyalari yordamida yana foydalanishga topshirildi. 2019-yil 24-martda yangi nom — Bukhara tower bilan qayta ochildi.

Hozirda u oynali lift, durbinli pullik kuzatuv maydonchasi (yuqorida), kichik fransuz restoranlari (ikkinchi qavatda va pastda), kichik muzeyga ega turistik maʼlumot markazi (pastki qismida) joylashgan. Minora Buxoro shahridagi diqqatga sazovor turizm obyekti sanaladi.

Qurilish loyihasiga koʻra metall chiziqlar poydevorning ushlab turuvchi halqasidan yerga tushadi va minoraning o‘zi bir-biriga yopishtirilgan alohida bloklar tarmog‘iga o‘xshaydi. Tuzilishning barqarorligi va yengilligi shamolga qarshi turishga imkon beradi.

Inshoot 45 yildan ko‘proq vaqt mobaynida aholiga xizmat qildi va keyinchalik madaniy meros ob’ekti sifatida ro‘yxatga olindi,  „Oʻzbekiston moddiy madaniy merosi koʻchmas mulk obʼyektlari milliy roʻyxati“ga kiritilgan.

Manbalar 

Buxoro minoralari
Oʻzbekiston madaniy merosi
Kaamchor

Kaamchor—1982-yilda suratga olingan Bollivud dramatik filmi. Rakesh Roshan tomonidan ishlab chiqarilgan film rejissyori K. Visvanath hisoblanadi.Film uning telugu tilidagi “Subhodhayam” (1980) filmining hind remeykidir.Filmda bosh rollarni Rakesh Roshan, Jaya Prada,Tanuja,Sujit Kumar,Suresh Oberoi,Shreeram Lagu va Bhagvan Dada ijro etgan.Film musiqasi prodyuser va bosh aktyorning ukasi Rajesh Roshanga tegishli.Film qo'shiqlar bilan birga superxitga aylandi.Filmda Rakesh Roshanning jiyani rolini yosh Sonu Nigam ijro etadi,keyinchalik u ijrochi qo'shiqchiga aylandi.

Oldindan 
Suraj butun umri davomida maqsadsiz va dangasa,kelajagi uchun hech qanday maqsadlar qo'ymaydigan dangasa bo'lgan.U Dehlida akasi,kelin opasi va jiyani bilan yashaydi.Bir safar u akasining nozirlaridan birining dugonasining to‘y marosimiga urilib kiradi va bo‘lajak kuyov qaynona-qaynotalari bilan yashashini bilib qoladi.Suraj quvonib,kelinning turmushga chiqmagan singlisi borligini bilib qoladi. Shuning uchun u unga uylanish uchun uni ta'qib qiladi.

Rollarda 
Filmda:

 Suraj rolida Rakesh Roshan
 Jaya Prada Gita Sanghvi rolida
 Suresh Oberoi Suresh rolida
 Neeta Mehta Sureshning rafiqasi Roopa Sanghvi rolida
 Sohan rolida Sujit Kumar
 Tanuja Sohanning rafiqasi Radha rolida
 Shriram Lagu Rai Bahadur Chunilal Sanghvi rolida
 Pinchoo Kapur, Roopaning nikohiga tashrif buyurgan Sohanning ish beruvchisi sifatida
 Asrani munajjim sifatida
 Bhagvan Dada akkordeon ijrochisi ("Jogi O Jogi" qo'shig'idagi maxsus ko'rinish)
 Sonu Nigam Sonu rolida - Soxan va Radhaning o'g'li (bola rassom) (Usta Sonu rolida)
 Shisha zavodida Surajga ish beruvchi Meena T

Musiqasi 
Ushbu film uchun musiqani Rajesh Roshan bergan.Qo'shiqlar Indeevar tomonidan yozilgan.

Manbalar

Havolalar 

 

IMDb identifikatori Vikimaʼlumotlardagisi bilan ayni boʻlgan sahifalar
1982-yil filmlari
Hindistonlik aktyorlar
ISO 3166

ISO 3166 — Davlatlar va qaram hududlarning kod belgilarini belgilaydigan xalqaro ISO standarti; shuningdek, davlatlar ichidagi asosiy maʼmuriy tuzilmalar. Quyidagi qismlardan iborat:
ISO 3166-1 — davlatlar va qaram hudud kodlari
ISO 3166-1 alpha-2 — ikki harfli
ISO 3166-1 alpha-3 — uch harfli
ISO 3166-1 numeric — raqamli
ISO 3166-2 — davlatlar ichidagi maʼmuriy tuzilmalar kodlari (viloyatlar, shtatlar, provinsiyalar va boshqalar)
ISO 3166-3 — tugatilgan davlatlar kodlari (birlashish, bo‘linish, nom o‘zgarish va boshqalar).
Ikki harfli ISO 3166-1 alfa-2 kodlari ICANN tomonidan mamlakat kodini yuqori darajadagi domen nomlarini belgilash uchun ishlatiladi.

ISO 3166-1 ro‘yxati 

Mamlakat kodi 2 harfli yuqori darajadagi domen maʼlumotlar bazasi ISO 3166 Maintenance Agency tomonidan ishlab chiqilgan mamlakatlar roʻyxatidan tuzilgan. IANA yangi ccTLD ni uning kodi ISO 3166-1 ro‘yxatida paydo bo‘lgandan keyingina yaratadi.

Ushbu ro‘yxat boshqa maqsadlarda ham keng qo‘llaniladi, chunki u uchun mamlakat tanlash jarayoni siyosiy jihatdan neytral tamoyillardan foydalanadi.

ISO 3166-2 ro‘yxati 

ISO 3166-2 ikkinchi darajali maʼmuriy bo‘linmalar bilan bog‘liq. Masalan, Rossiyaning Chelyabinsk viloyati RU-CHE deb belgilangan.

Yana qarang 
GOST 7.67 — Mamlakat nomlari kodlari va Dunyo mamlakatlarining Butunrossiya tasniflagichi
ISO 639 — GOST 7.75-97 ‘‘Tillar nomlari uchun kodlar,, ga muvofiq tillar nomlari kodlari va tillar uchun kodlar
ISO 4217 — valyuta kodlari va Valyutalarning Butunrossiya tasniflagichi
XOQ kodlari roʻyxati — mamlakatlarning uch harfli belgilari ushbu ro‘yxatdan bir oz farq qiladi.

Havolalar 
 

ISO standartlari
Vorobyov Sergey

Sergey Stepanovich Vorobyov (1923-yil 25-sentabr Kogon, Buxoro viloyati, Oʻzbekiston SSR, SSSR — 1988-yil 8-mart, Snejinsk, SSSR) — Sovet muhandis-konstruktori, yadro qurolini ishlab chiqish boʻyicha mutaxassis, texnika fanlari nomzodi (1969), Lenin mukofoti sohibi (1963).

Biografiya 
Sergey Vorobyov 1923-yil 25-sentyabrda Oʻzbekiston SSR, Buxoro viloyati, Kogon shahrida tavallud topgan.

1946-yilda Kuybishev aviatsiya institutini tamomlagan va Omsk motorsozlik zavodida muhandis-konstruktor boʻlib ishladi. 1948-yildan beri muhandis-konstruktor hisoblanadi.

1951-yildan beri SSSR atom sanoati tizimida Arzamas-16 yopiq shahridagi KB-11 konstruktori, katta muhandisi va dizayn guruhining rahbari.

1955-yilda u yopiq Chelyabinsk shahriga yuborildi. 1955-yildan kafedra mudiri, 1965-yildan sektor mudiri o‘rinbosari, 1970-yildan Butunrossiya Texnik fizika ilmiy-tadqiqot instituti loyihalash bo‘limi boshlig‘i — bosh konstruktor o‘rinbosari lavozimlarida ishlagan.

sergey Vorobyov yadro qurolining ishonchliligi va xavfsizligining zarur darajasini taʼminlashga katta hissa qoʻshdi. Bir necha bor yadroviy sinovlarda qatnashgan. Yadro zaryadini qurish maktabining asoschilaridan biri.

U 1987-yildan nafaqaga chiqadi.

Sergey Stepanovich Vorobyov 1988-yil 8-martda Snejinsk shahrida vafot etdi.

Mukofotlari 

Uch karra Mehnat Qizil Bayroq ordeni (1954, 1956, 1978)

Sovrinlari 

Lenin mukofoti (1963 -yil „yangi texnologiyaning yuqori samarali modellarini ishlab chiqish uchun“)

Manbalar

Adabiyotlar 

Mehnat Qizil Bayroq ordeni sohiblari
1988-yilda vafot etganlar
8-martda vafot etganlar
Kogonda tugʻilganlar
1923-yilda tugʻilganlar
25-sentyabrda tugʻilganlar
Mirsad Ramić

Mirsad Ramić (1992-yil 6-dekabrda, Bosniya va Gersegovinada tugʻilgan) — bosniyalik professional futbolchi, Bosniya Premer-ligasi klubi „Igman Konjich“ jamoasida markaziy hujumchi pozitsiyasida oʻynaydi.

Futbolchilik faoliyati 
Ramić „Jeljezničar“ jamoasi bilan katta muvaffaqiyatga erishdi, 2011/12-yilgi mavsumda Premer-liga va kubokni qoʻlga kiritdi. 2016-17 yilgi mavsumda Bosniya va Gersegovina Birinchi ligasida Ramich „GOŠK Gabela“ jamoasi bilan ligada gʻolib chiqdi va Bosniya Premer-ligasiga koʻtarildi. 2019-yilning may oyida u klub Birinchi ligaga tushib ketganidan keyin „GOŠK“ klubini tark etdi.

2019-yilning 31-mayida, „GOŠK“ jamoasi bilan shartnomasi yakunlanganidan bir necha kundan soʻng, Ramich „Tuzla Siti“ bilan uch yillik shartnoma imzoladi.

Yutuqlar 
Željezničar

 Bosniya Premer-ligasi : 2011-12
 Bosniya kubogi : 2011-12

GOŠK Gabela

 FBH Birinchi ligasi : 2016-17

Manbalar

Havolalar 

 Mirsad Ramich Sofascoreda
Yashayotgan insonlar
1992-yilda tugʻilganlar
Bosniya va Gersegovina futbolchilari
Futbol assotsiatsiyasi hujumchilari
Oppoq Xo‘ja

Xidayatulla Oppoq Xo‘ja ibn Xo‘ja Muxammad Yusuf — faqih, Sharqiy Turkistonning diniy va siyosiy arbobi.
(milodiy 1626 — 1693/94).

Oppoq Xo‘janing otasi Muhammad Yusuf Sharqiy Turkiston yoki „Olti shahr“ga O‘rta Osiyodan kelgan. Mashhur avliyo tasavvuf namoyondasi Maxdumi Aʼzam avlodidan bo‘lib,Sharqiy Turkiston mintaqasida naqshbandiyliklik ta’limotini yoygan.

Hokimiyat tepasiga kelishi 
XVI-asrning 60 yillarida Qoshgʻar zodagonlari hokimiyat tepasiga Oppokxoʻjani ko‘tarishadi, biroq qoratogʻli urugʻiga qarshi kurashda magʻlubiyatga uchragach, Sharqiy Turkistonni tark etishga majbur boʻladi. SHundan so‘ng Oppoq Xo‘ja otasining izidan borib, Xitoyning Sing shahriga (Gansu/Singhay) vaʼz qilish uchun boradi (taxminan 1671-1672).U yerlarda ko‘plab shogirdlar yetishtirgan Oppoq Xo‘ja XVIII-asrda koʻplab tasavvufiy maktablarining paydo boʻlishiga katta taʼsir koʻrsatgan, shuningdek, Kashmir va Tibetga ham safar qilgan. 1678 yilda Qashg‘arda hokimiyat tepasiga qaytadi.

Vafoti 
Oppoq Xo‘ja 1694 yilda vafot etgach, Qashg‘ar yaqinidagi Yogʻdu deb nomlangan joydagi ota-buvalari qabri yoniga dafn etilgan. Ushbu joy OppoqHo‘ja ziyoratgohi deb ataladi. Appakxoʻja maqbarasi Sharqiy Turkistonning meʼmoriy diqqatga sazovor joylaridan biridir. Uning avlodlari „Oqtog‘lilar Xo‘jasi“ nomi bilan, yuz ellik yildan ortiq vaqt mobaynida Qashg‘arda muhim rol o‘ynadi.

Manbalar 

Tasavvuf
FC Energetik-BGU Minsk

FC Energetik-BGU Minsk - Minsk shahrida joylashgan Belarus futbol klubi. „RCOR-BGU“ stadionida oʻynaydi.

Klubning eng yuqori yutuqlari: Belarus Oliy ligasida 2-oʻrin va Belarus kubogining yarim finali.

Tarix 
Jamoa 1996-yilda „Zvezda Minsk“ nomi bilan tashkil etilgan. Jamoa nomidagi BGU qoʻshimchasi ruscha qisqartma boʻlib, Belarus davlat universitetini anglatadi.

Zvezda-VA-BGU 2002-yilda Premyer-ligada debyut qilgan va u erda 2005-yilgacha oʻynagan. 2006-yildan beri jamoa quyi ligalarda oʻynaydi.

2006-yilda Zvezda-BGU Belarus kubogining yarim finaliga chiqdi.

Ism oʻzgarishi 

 1996-yil: Zvezda Minsk sifatida tashkil etilgan
 1998-yil: Zvezda-VA-BGU Minsk deb oʻzgartirildi 
 2005-yil: Zvezda-BGU Minsk deb oʻzgartirildi
 2017-yil: Energetik-BGU Minsk deb oʻzgartirildi

Stadion 
Klub oʻz uy uchrashuvlarini „RCOR-BGU“ stadionida oʻtkazadi (Belarus davlat universitetining futbol boʻyicha olimpiya tayyorgarligi respublika markazi).Stadion sigʻimi 1500 oʻrin. Maydon maysasi sunʼiydir. Manzil: Minsk, Semashko koʻchasi, 13-uy. 2020-yil may oyidan u vaqtincha Molodechno shahrida joylashgan. 2021-yil may oyidan vaqtincha Borisovda joylashgan

Yutuqlar 
Birinchi liga

 Vitse-chempion: 2001 , 2018

Ikkinchi liga

 Chempion: 1998
 Bronza medali sohibi : 2013

.

Hozirgi tarkib

Ichki musoboqalar tarixi

Manbalar

Havolalar 

 Rasmiy veb-sayt 
 RCOP-BGU veb-sayti 

Belorus futbol klublari
Minsk futbol klublari
Oʻsh aeroporti

Oʻsh xalqaro aeroporti (; )  — Qirgʻizistonning Oʻsh viloyati markazi Oʻsh shahriga xizmat koʻrsatuvchi aeroport. 2016-yilda aeroport orqali 1 million 210 ming 576 nafar yo‘lovchi tashilgan, bu o‘tgan yilga nisbatan 33 foizga koʻproq.

Oʻsh xalqaro aeroporti — Fargʻona vodiysidagi eng yirik aeroportlardan biri, "„Manas“ xalqaro aeroporti" AJ Oʻsh filiali tomonidan boshqariladi. Qirgʻizistonning „janubiy poytaxti“ — Oʻsh shahridan 9 km shimolda joylashgan. Oʻsh mamlakat poytaxti Bishkek shahridan 689 km, Toshkentdan 322 km, Namangandan 103 km, Andijondan 43 km uzoqlikda. Dengiz sathidan balandligi — 892 m. Aerodrom „B“ toifaga (MAK) va „4D“ (ICAO) toifaga kiradi.

Ish vaqti — tun-u kun. O‘sh aeroportida uchta uchish yo‘li mavjud. Platformada bir vaqtning oʻzida 14 ta samolyot tura oladi. Samolyotlarni toʻxtash joyiga kiritish, agar kerak boʻlsa, eskort mashinasi tomonidan amalga oshiriladi. Aeroport aproni hozirda umumiy maydoni 59 200 kv. m. Unish-qoʻnish yoʻlagi uzunligi 3212 m, eni 45 m. Ishga tushirish sanasi 1974-yil. 1992-yilda xalqaro aeroport maqomini olgan. Asosiy operator: Avia Traffic Company. 2012-yilda aeroport 835,9 ming yo‘lovchiga xizmat ko‘rsatgan, yo‘lovchi aylanmasining o‘sishi 2011-yilga nisbatan 18 foizni tashkil etdi. 2019-yilda uchish-qo‘nish yo‘lagini rekonstruksiya qilish ishlari yakunlandi, hozirda uchish-qo‘nish yo‘lagining umumiy uzunligi 3212 metrni tashkil etadi.

Aviakompaniyalar va yoʻnalishlar

Baxtsiz hodisalar va falokatlar 

 2011-yil 28-dekabrda Bishkekdan O‘shga QH3 reysini amalga oshirayotgan, EX-020 ro‘yxatidan o‘tgan Qirg‘iziston Tupolev TU-134A samolyoti 73 yo‘lovchi va 6 ekipaj aʼzosi bilan O‘sh aeroportining 12-uchish-qo‘nish yo‘lagiga tuman va ko‘rish masofasining cheklanishi sharoitida qattiq qo‘ndi, natijada o‘ng asosiy uzatma qulab tushdi, o‘ng qanotning ajralib ketdi va samolyot orqaga qarab dumalab ketdi. Samolyot uchish-qo‘nish yo‘lagining o‘ng chetidan taxminan 10 metr narida yumshoq yerda to‘xtadi. Chap qanotdan yoqilg‘ining sizib chiqishi o‘t chiqishiga sabab bo‘ldi va aeroport favqulodda xizmatlari tomonidan tezda o‘chirildi. Bir yo‘lovchi og‘ir tan jarohati, 24 kishi yengil tan jarohati (miya chayqalishi, ko‘karishlar) oldi, shundan 16 nafari mahalliy shifoxonalarga yetkazildi.

 2015-yil 22-noyabr kuni mahalliy Avia Traffic kompaniyasining EX-37005 raqami bilan ro‘yxatdan o‘tgan 768-reysida parvoz qilgan Boeing 737-300 samolyoti O‘sh aeroportida qattiq qulab tushdi, natijada 8 kishi jarohatlandi va barcha qo‘nish moslamalari yirtilib ketdi. Samolyot uchish-qo‘nish yo‘lagidan chiqib ketdi va chap dvigateli ishdan chiqdi.

Yer usti transporti 
Aeroportga shahardan 107 va 142-sonli yo‘nalishli mikroavtobuslar (marshrutka) orqali yetib olish mumkin.

Manbalar

Havolalar 

 Rasmiy veb-sayt
 Current weather for UCFO
 Accident history for OSS
Koordinatalar Vikimaʼlumotlarda
Qirgʻiziston aeroportlari
Qirgʻiziston
Oʻsh shahri
Fargʻona vodiysi
Buxoro tasviriy sanʼat muzeyi

Buxoro tasviriy sanʼat muzeyi — Buxoro davlat muzey-qoʻriqxonasi tarkibidagi muzey. Mazkur muzey Buxoro davlat muzey-qoʻriqxonasi tarkibida 1982-yilda tashkil etilgan.

Muzey tarixi 
Buxoro tasviriy sanʼat muzeyi 1982-yilda Oʻzbekiston SSR markaziy komiteti birinchi kotibi Sharof Rashidov tashabbusi bilan tashkil etilgan. Muzey binosi ikki qavvatli boʻlib, 1912-yilda rus injeneri Margulis va arxitektori Sakovichlar loyihasiga asosan qadimgi Shohrud arigʻi ustida murakkab meʼmorchilik inshooti sifatida rus savdogari va mesenati Savva Morozov firma magazini va Azov-Don bank boʻlimi sifatida qurilgan. Ushbu binoda sovetlar toʻntarishidan keyin 1980-yilgacha Davlat banki joylashgan edi. Maxsus taʼmirlangan binoda Buxoro davlat muzey-qoʻriqxonasi qarashli 3 ta mustaqil boʻlim tashkil qilingan boʻlib, birinchisi Buxoro Tasviriy sanat muzeyi boʻlimi, ikkinchisi Tarixiy qoʻlyozmalar ilmiy markazi, uchinchisi Foto va hujjatlar fondi.

Ekspozitsiya boʻlimlari 
Muzey 3 ta ekspozitsiyadan tashkil topgan boʻlib, birinchisi XX asr tasviriy sanat ekspozitsiyasi, ikkinchisi Buxoro zargarlik sanʼati koʻrgazmasi, uchinchisi Oʻzbekiston Respublikasi davlat mustaqilligi ekspozitsiyasi.
1930-yillarda muzey kolleksiyasiga Pavel Benkov polotnolari, 1946—1949-yillarda M. I. Kurzin kartinalari va xalq ustalari portretlari, xalq ustasi mashhur zargar va miniaturachi Sadriddin Pochchaev (1870—1948) miniaturalari sotib olingan. 1957-yilda Oʻzbekiston rassomlarining Oʻzbekiston Davlat sanʼat muzeyidagi rasmlari toʻplami, 1960, 1962 va 1982-yillarda Oʻzbekiston Rassomlar Direksiyasi koʻrgazmasi fondidan rasmlar, grafika asarlari sotib olingan. 1965 va 1972-yillarda Buxoroning havaskor rassomi Hasan Boboev asarlari, 1970-yilda G.V. Sobolev — Melexovning mashhur etyudlari sotib olindi. Sharqshunos olim arxeolog va etnograf S. N. Yurenev kolleksiyasidan olingan etyudlarning katta qismi 1960-yillarning boshlariga toʻgʻri keladi. 1970-yillarning oxiridan boshlab Buxoroda mahalliy rangtasvirchi va grafiklar B. Salomov, N. Boboev, A. Hazratov, M. Abdullaev, A. Barnoev, Z. Saidjonov, P. Gulkorovlar ish boshladi. Ularning badiiy  asarlari muzey kolleksiyasiga sotib olinib, Buxoro rassomlari boʻlimiga asos solingan.

Manbalar 

Oʻzbekiston meʼmoriy yodgorliklari
Buxoro
Buxoro muzeylari
Xoʻjand aeroporti

Xoʻjand xalqaro aeroporti ()  — Tojikistonning ikkinchi yirik shahri boʻlgan Xoʻjandga xizmat koʻrsatadigan aeroport. Xo‘jand sovetlar davrida Leninobod deb atalgan, shuning uchun IATA kodi LBD. U shahar tashqarisida, yaqin atrofdagi Boʻston shahrida joylashgan.

Imkoniyatlari 
Aeroport dengiz sathidan 442 metr balandlikda joylashgan. U 08/26 deb belgilangan bitta uchish-qoʻnish yoʻlagiga ega, asfalt yuzasi 3200 x 50 m oʻlchamda

Aviakompaniyalar va yoʻnalishlar

Manbalar

Havolalar 

 Current weather for UTDL at NOAA/NWS
 Accident history for LBD at Aviation Safety Network
Webarxiv andozasi wayback havolalari
Tojikiston
Tojikiston aeroportlari
Xoʻjand
Imom al-Buxoriy memorial muzeyi

Imom al-Buxoriy memorial muzeyi — Buxoro davlat muzey-qoʻriqxonasi tarkibidagi muzey. Mazkur muzey Buxoro davlat muzey-qoʻriqxonasi tarkibida 2001-yilda tashkil etilgan. Majmua Chashmai Ayyub maqbarasining sharqiy tomonida, tarixiy obidaga qaratib qurilgan.
Muzey buxorolik  arxitektor Zoyirshoh Qilichevning  loyihasi asosida qurilgan.

Muzey tarixi 
Imom al-Buxoriy memorial muzeyi Chashmai Ayyub maqbarasining sharqiy tomonida 2001-yilda bunyod etilgan. Majmua buxorolik arxitektor Zoyirshoh Qilichevning taqdim etgan loyihasi asosida qurilgan. Bino zamonaviy va qadimgi sharq meʼmorchiligini oʻzida mujassam etgan ikki qavatli maqbara koʻrinishida qad koʻtarilgan. Mahobatli kitob shaklida ishlangan minoraning ikki tomonidagi pillapoyalardan koʻtarilib Imom al-Buxoriy dafn qilingan, Samarqanddagi qabridan keltirilgan tuproq ustiga qoʻyilgan sharqona koʻk gumbaz yoniga chiqiladi. Ramziy maʼno kasb etuvchi ,,Kitob“ni nurlantirib turgandek, gumbaz oʻzgacha bir tarovat kasb etgan. Kitob va gumbazni ichiga olgan yarim-oy shaklida qurilgan binoning ikkinchi qavati old tomoni zamonaviy oynakori qilinib, kirish eshigi oʻrtadan qoʻyilgan.

Ekspozitsiya boʻlimlari 
Muzey yirik ikki boʻlimdan iborat boʻlib, birinchi boʻlim „Markaziy Osiyoda Islom madaniyati (IX—XII asrlar)“ga bagʻishlangan. Boʻlimning toʻgʻrisida binoning yuqori qismida Imom al-Buxoriyning safar xaritasi keltirilgan. Boʻlim oʻn olti kichik qismdan iborat boʻlib, Imom al-Buxoriyning zamondoshlari va keyingi IX—XI asrlarda yashagan buyuk allomalar va ularning hayoti va ijodi haqida har bir boʻlim bitta allomaga bagʻishlanib namoyish etiladi. Shu zalning keyingi boʻlimlari IX—XI asrlarda islom dini, arxeologiya, arxitektura, uy roʻzgʻor buyumlari, oʻsha davrda qurilgan tarixiy obidalar qurilishi, xaritasi, yogʻoch oʻymakorligi, kulolchilik kabi ashyolarni oʻzida mujassam etgan boʻlimlardan iborat. Ikkinchi boʻlim, faqat Imom al-Buxoriyga bagʻishlangan boʻlib, uning hayoti va faoliyatini toʻliq yoritib beruvchi uch tilda yozilgan annotatsiya, devorda esa ilintirilib tugʻilganidan boshlab, bosib oʻtgan hayot yoʻli ketma-ketlikda davrma-davr berilib, kelib chiqishi poykentlik boʻlgani uchun Poykent tarixi va xaritasi, oʻsha davr Buxoro tarixi va islom dini, keyingilarida unga qoʻshimcha ravishda oʻsha davr muhiti va sharoiti, Movarounnahrda hukmronlik qilayotgan Somoniylar davlati va uning shaharlari, savdo aloqalari yoritilib beriladi. Shuningdek bu zaldagi vitrinalarda allomaning asarlariga yozilgan sharhlar, allomaning Samarqanddagi qabri maketi, hamda oʻsha davr etnografiyasini namoyon etgan eksponatlar ekspozitsiya namoyishiga qoʻyilgan.

Manbalar 

Oʻzbekiston meʼmoriy yodgorliklari
Buxoro
Buxoro muzeylari